open-index/open-wikipedia-markdown huggingface dataset:
Варадамудра

мини|Бодисатва правејќи варадамудра. период пала, 12 век.
мини|Позлатена бронзена статуа на Тара, Шри Ланка, 8 век н.е. Со десната рака, бодисатва прави варадамудра, гест на милосрдие или давање подароци, додека нејзината лева рака првично можеби држела лотос.
**Варадамудра** ― мудра и означува гест со рака и симболизира доделување . За варадамудра се користи десната рака. Таа е испружена, со најгорната дланка и со прстите насочени надолу. Варадамудра и абхајамудра се најчестите од неколкуте други мудри видени на божествените фигури во уметноста на индиските религии.

Често отворената рака е прикажана со пупка од лотос во средината.

## Извори

* *Dictionary of Hindu Lore and Legend* () од Ана Далапикола
Категорија:Хиндуистички поими
Категорија:Мудри
Категорија:Гестови
Категорија:Будистички обреди
Сутрајана

**Сутрајана** ― индо-тибетска трикратна класификација на јаните. Јана е будистички начин на вежбање што води до остварување на празнината. Трите јани на Сутрајана се Сравакајана или Пратјекабудајана, Махајана и Ваџрајана. Третата Јана, Ваџрајана, се состои од Тантрајана и Дзогчен.

## Извори

* 
Категорија:Будистички школи
Денис Хирота

**Д-р Денис Хирота** ― професор на Катедрата за шински будизам на Универзитетот Рјукоку во Кјото, Јапонија. Роден е во Беркли, Калифорнија во 1946 година и дипломирал на Универзитетот Калифорнија, Беркли. Во 2008 година, тој бил посетувачки професор по будизам на Харвардското божествено училиште каде неговите студии биле насочени на будистичкиот монах Шинран.

Работел интензивно како преведувач и уредник на будистички дела. Тој е особено познат по неговата преведувачка работа во „*Собраните дела на Шинран*“. Тој, исто така, има објавено бројни книги и статии, и на англиски и на јапонски, за Школата на чистата земја и будистичката естетика.

## Наводи
 

## Библиографија

* *Living in Amida's Universal Vow: Essays on Shin Buddhism* [придонесувач] (World Wisdom,, 2004)
* *Wind in the Pines: Classic Writings of the Way of Tea as a Buddhist Path* (Asian Humanities Press, 2002) 
* *Toward a Contemporary Understanding of Pure Land Buddhism: Creating a Shin Buddhist Theology in a Religiously Plural World* (State University of New York Press, 2000) 
* *No Abode: The Record of Ippen* (University of Hawaii Press, 1998)
* *Shinran: An Introduction to His Thought* (Меѓународен центар Хонгванџи, 1989)
* *Tannisho: A Primer* (Универзитетот Рјукоку, 1982)

## Надворешни врски

* Собраните дела на Шинран
* Подкасти од серијал на предавања од шест дела за Шинран дадени на Институтот за будистички студии во Беркли.
* ''Шинран, Барт и религијата: ангажирање со религиозниот јазик како прашање на компаративната теологија''

Категорија:Апсолвенти на Калифорнискиот универзитет (Беркли)
Категорија:Живи луѓе
Категорија:Родени во 1946 година
Категорија:Будистички изучувачи
Категорија:Луѓе од САД
Категорија:Будисти
Рамниште (Ново Село)

**Рамниште** — археолошко наоѓалиште кај скопското село Ново Село, Општина Зелениково. Претставува некропола од доцната антика.

При обработувањето на земјиштето се пронајдени 5 гроба од типот циста, со скелетно погребување. Еден од гробовите има централна положба, а конструкцијата му е од монолитни камени плочи и капак херметички поврзан со малтер. Во гробот се откриени една златна фибула, два златни прстена со геми и две златни монети. Другите гробови се со примитивна конструкција од тули, а во нив се најдени неколку керамички садови. Гробовите се датираат во IV век.

Наодите се чуваат во Музејот на Град Скопје.

## Поврзано
* Селиште — населба од римско време

## Наводи
Горна црква

**Свети Архангел Михаил**, попозната како **Горна црква** – црква во селото Старавина.

## Местоположба
Црквата се наоѓа на влезот на селото, непосредно од десната страна на патот.

## Историја
Според кажувањата на месното население, црквата била градена од страна на српската власт по Првата светска војна со намера нејзиниот подрум да послужи како костурница за загинатите српски војници во овој дел од Македонскиот фронт. Меѓутоа, црквата никогаш не била довршена затоа што не била прифатена од месното население.

## Архитектура
Градбата на црквата денес е откриена и запуштена. Таа има правоаголна основа со голема полукружна апсида на источната страна. Влезот е сместен на западната страна. На јужната страна има три слепи ниши, а една слепа ниша има и на апсидата. Објектот е граден од камен.

Во непосредна близина на црквата се видливи бункери како остатоци од фронтовската линија којашто се протегала низ селото за време на Првата светска војна.

## Галерија

Податотека:Црква „Св. Архангел Михаил“ - Старавина 3.jpg|Поглед на црквата
Податотека:Црква „Св. Архангел Михаил“ - Старавина 2.jpg|Апсидата


## Поврзано
* Старавински манастир
* Црква „Св. Атанасиј“ - Старавина (стара)
* Црква „Св. Атанасиј“ - Старавина (нова)
* Црква „Успение на Пресвета Богородица“ - Старавина
* Старавина
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Старавина
Старавина
Селиште (Ново Село, Зелениковско)

:*За наоѓалиштето во Струмичко, погл. [[Селиште (Ново Село, Струмичко)]].*

**Селиште** — археолошко наоѓалиште кај скопското село Ново Село, Општина Зелениково. Претставува населба од римско време.

На левиот брег на Вардар, на блага падина покрај црквата „Св. Никола“ се среќаваат фрагменти од керамички садови, питоси и градежен материјал. 

Во дворот на црквата се наоѓаат столб, база и римски надгробен споменик со релјефна претстава на петчлено семејство.

## Поврзано
* Рамниште — некропола од диоцноантичко време

## Наводи
Св. Илија (Таор)

**Св. Илија** — археолошко наоѓалиште кај скопското село Таор, Општина Зелениково. Претставува осамен наод од римско време.

Во северозападното подножје на градиштето Тауресиум се наоѓа црквата „Св. Илија“, околу која се пронајдени повеќе делови од римски споменици. Спомениците се на местото на наоѓањето.

## Поврзано
* Тауресиум (Градиште) — утврден град од раноантичко, римско и доцноантичко време

## Наводи
Шамак (’Ржаничино)

**Шамак** — археолошко наоѓалиште кај скопското село ’Ржаничино, Општина Петровец. Претставува населба од неолитот.

Источно од селото, покрај стариот пат Скопје - Катланово (Р1102) и источно од фармата на ЗИК „Скопско Поле“, на блага височинка оштетена со поставувањето на трасата на патот, како и со насипувањето на земја за новата траса на автопатот, се среќаваат фрагменти од керамички садови, камени и кремени орудија и друго.

## Поврзано
* Список на археолошки наоѓалишта во Скопско

## Наводи
Смиљковце (археолошко наоѓалиште)

**Смиљковце** (или **Смилковци**) — археолошко наоѓалиште кај скопското село Смилковци, Општина Гази Баба. Претставува населба од римско време.

При орањето на своите ниви Б. Трајковски открил темели од објекти градени од камен со варов малтер. По површината се среќаваат градежен материјал и фрагменти од керамички садови.

## Поврзано
* Список на археолошки наоѓалишта во Скопско

## Наводи
Планинарски дом „Старавина“

**Планинарски дом „Старавина“** — планинарски дом во селото Старавина, на северозападните падини на планината Ниџе. Сместен е на надморска височина од 860 м.

## Управа
Со планинарскиот дом управува планинарското спортско друштво „Медикус“ од Битола.

## Галерија


Податотека:Планинарски дом во Старавина.jpg|Планинарскиот дом „Старавина“
Податотека:Спомен-плочи во Старавина.jpg|Спомен-плочи на самиот дом


## Поврзано
* Планинарски домови во Македонија
* Старавина

## Наводи

## Надворешни врски
* 

Категорија:Планинарски домови во Македонија
Категорија:Старавина
Штајнах

**Штајнах** може да се однесува на следниве места:

;Германија
* Штајнах (Ортенау) — општина во округот Ортенау, Баден-Виртемберг
* Штајнах (Долна Баварија) — општина во округот Штраубинг-Боген, Баварија
* Штајнах (Тирингија) — град во округот Зонеберг, Тирингија

;Австрија
* Штајнах на Бренер — општина во округот Инсбрук, Тирол

;Швајцарија
* Штајнах (Сент Гален) — општина во кантонот Сент Гален
Старавински манастир

**Старавински манастир** — манастир во јужниот дел на Македонија, на северозападните падини на планината Ниџе, во месноста Старавинско Тумбе во близина на селото Старавина.

## Историја
Манастирот бил основан со изградбата на старата манастирска црква во 1860 година. Од мермерна плоча пред влезот на новата црква се забележува дека таа била изградена во 2006 година.

## Градби
Во склоп на манастирот влегуваат две цркви, конак, параклис, крст и помошни објекти.

### Црква „Св. Атанасиј“ (стара)

Градбата на црквата има правоаголна основа со полукружна апсида на источната страна. Внатрешноста на црквата не е зографисана, но е богата со бројни икони.


Податотека:Црква „Св. Атанасиј“ - Старавина 8.jpg|Поглед на црквата
Податотека:Црква „Св. Атанасиј“ - Старавина 13.jpg|Внатрешноста


### Црква „Св. Атанасиј“ (нова)

Градбата на црквата претставува крстокуполен храм со шестаголна апсида на источната страна и осумаголна купола со по една монофора на секоја страна.


Податотека:Црква „Св. Атанасиј“ - Старавина 9.jpg|Поглед на црквата
Податотека:Црква „Св. Атанасиј“ - Старавина 2.jpg|Куполата


### Параклис „Св. Преображение“
Параклисот се наоѓа во непосредна близина на манастирот. Тој претставува летниковец со квадратна основа во којшто има свеќарници и макета на црква.


Податотека:Параклис „Св. Пеображение“ - Старавина 3.jpg|Поглед на параклисот
Податотека:Параклис „Св. Пеображение“ - Старавина.jpg|Внатрешноста на параклисот
Податотека:Параклис „Св. Пеображение“ - Старавина 2.jpg|Макета на црква


## Настани
Во манастирот се слават празниците посветени на патрониот светец Свети Атанасиј Велики на 14 и 15 мај, како и Преображение Христово на 18 и 19 август.

## Галерија

Податотека:Старавински манастир.jpg|Дворот на манастирот
Податотека:Старавински манастир 4.jpg|Конакот
Податотека:Старавински манастир 3.jpg|Скали на конакот
Податотека:Старавински манастир 5.jpg|Помошен објект
Податотека:Старавински манастир 6.jpg|Крстот
Податотека:Црква „Св. Атанасиј“ - Старавина.jpg|Старата (во преднина) и новата црква (во позадина)


## Наводи

## Надворешни врски


Категорија:Старавина
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Планинарски дом „Горни Дисан“

**Планинарски дом „Горни Дисан“** — планинарски дом во селото Горни Дисан, на источната падина на висорамнината Витачево.

## Управа

Со планинарскиот дом управувало планинарското спортско друштво „Антигонеа“ од Неготино, додека денес со него управува друштвото „Просек“ од Неготино.

## Галерија


Податотека:Planinarski-Dom-G.Disan.JPG|Планинарскиот дом
Податотека:Патоказ во шумата кај селото Горни Дисан.JPG|Патокази во селото Горни Дисан


## Поврзано
* Планинарски домови во Македонија
* Горни Дисан

## Наводи

## Надворешни врски

Категорија:Планинарски домови во Македонија
Категорија:Горни Дисан
Крши Дол (Црешево)

**Крши Дол** — археолошко наоѓалиште кај скопското село Црешево, Општина Гази Баба. Претставува некропола од римско време.

На стотина метри од православните гробишта, на повеќе наврати мештаните ваделе камени плочи од гробни конструкции и делови од надгробни споменици со латински натписи.

## Поврзано
* Селиште — осамен наод од римско време

## Наводи
Селиште (Црешево)

**Селиште** — археолошко наоѓалиште кај скопското село Црешево, Општина Гази Баба. Претставува осамен наод од римско време.

Во 1961 г. во нивата на П. Јаневски е откриен жртвеник со латински натпис, посветен на божествата Јупитер и Јунона. 

Споменикот се чува во Музејот на Македонија во Скопје.

## Поврзано
* Крши Дол — некропола од римско време

## Наводи
Ефтим Трајчов Ѓаурски

**Ефтим Трајчов Ѓаурски** (р.  во Штип) — Македонски театарски, филмски и телевизиски глумец и режисер. Вработен е во Народен театар - Штип.

## Филмографија

## Надворешни врски
* 

Категорија:Глумци од Штип
Категорија:Македонски театарски глумци
Категорија:Македонски филмски глумци
Категорија:Македонски режисери
Латина (Брњарци)

**Латина** — археолошко наоѓалиште кај скопското село Брњарци, Општина Гази Баба. Претставува некропола од римско време.

На 2&nbsp;км јужно од селото, на десната страна од патот што води за селото, на простор од 50 × 50&nbsp;м се гледаат остатоци од римски надгробни стели. Од ова наоѓалиште потекнуваат и повеќе монети што се чуваат кај мештаните.

## Поврзано
* Ирма — населба од римско време
* Кале — населба од раната антика, доцната антика и средниот век
* Тумба — населба од неолитско време

## Наводи
Зекат

**Зекат** (милост, милостина, милосрдие) — една од петте основни должности на исламот. Од самиот почеток, Куранот го нагласува чинот на милосрдието како една од главните доблести на правиот верник. Самиот поим зекат ја означува добродетелта „дар што се дава“ и која е побожна.

Зекат е верска институција под која се подразбира милостина собрана и поделена само на муслиманите. Првично пропишан како доброволен чин на љубов и сметан речиси исто како побожност, зекатот се развил во задолжително оданочување на имотот, вклучувајќи пари, добиток, жито, овошје и стоки. Неговата точна сума варирала и била одредена во секој поединечен случај со религиозниот закон на фикх, но обично изнесувал 2,5%. За млада исламска држава, зекатот го собирале редовните службеници и бил управуван од централната благајна за да им се помогне на сиромашните во заедницата, се граделе  џамии и се покривале државните трошоци. Подоцна, со распадот на чисто исламската држава, зекатот бил оставен на совеста на муслиманите.

Категорија:Арапски зборови
Категорија:Ислам
Категорија:Турцизми
Категорија:Зборови што ги нема во ТРМЈ
Чешма (Бардовци)

**Чешма** — археолошко наоѓалиште кај скопското село Бардовци, Општина Карпош. Претставува осамен наод од римско време.

Местото на водоводот е на околу 2&nbsp;км од градската територија на Скупи, на 1&nbsp;км од асфалтниот пат за селото Бардовци и на 200&nbsp;м западно од железничката пруга Ѓорче Петров - Качаник. При земјоделските работи е пронајдена надгробна плоча со латински натпис и со димензии од 245 × 75 × 25&nbsp;см. Во правоаголното поле на фронтонот се наоѓа релјефна претстава на сцена со задушна гозба. Плочата се наоѓа на местото каде што е откриена.

## Поврзано
* Зад Воденицата — населба од римско време

## Наводи
Кале (Брњарци)

**Кале** — археолошко наоѓалиште кај скопското село Брњарци, Општина Гази Баба. Претставува населба од раната антика, доцната антика и средниот век. Оваа голема населба прво била пајонски, а потоа и древномакедонски град.

Наоѓалиштето се наоѓа на падините североисточно од селото. Стручната екипа на Археолошкиот музеј на Македонија (директор Весела Честоева, стручен консултант проф. д-р Виктор Лилчиќ) предводен од м-р Владимир Атанасов во рамките на редовните теренски активности извршиле рекогносцирање наоѓалиштето со цел ревизионо прецизирање на делови од периметарот на утврдувањето.

Остатоците од оваа населба биле познати за мештаните уште многу одамна. Кале за прв пат е научно истражувано и документирано, снимен фортификацискиот периметар од страна на Виктор Лилчиќ на 17 август 1987 г. Вторпат е истражувано на 24 септември 2005 г. во рамките на проектите „Стари градови и тврдини во Република Македонија и Античкото кралство Македонија во Република Македонија“, и третпат на 12 јуни 2015 г. во рамките на Проектот „Археолошки катастар на Република Македонија“.

## Периоди на населеност
Првичните наоди се сметале за кастел (замок), но потоа се најдени остатоци и од антички и средновековен град со мошне богати културни хоризонти. Засега се дефинирани следниве:

* рана антика: IV-II век п.н.е.; 
* доцна антика: IV-VI век н.е. 
* полн среден век: X-XIII век н.е.

## Поврзано
* Ирма — населба од римско време
* Латина — некропола од римско време
* Тумба — населба од неолитско време

## Наводи

Категорија:Градови во Античка Македонија
Категорија:Пајонски градови
Мост на Лепенец I (археолошко наоѓалиште)

**Мост на Лепенец I** — археолошко наоѓалиште кај скопскоата населба Влае, Општина Карпош. Претставува осамен наод од римско време.

Западно од мостот на Лепенец, во 1954 г. К. Геровски, вадејќи песок, открил надгробна стела од бел мермер, со релјеф и латински натпис и со димензии од 155 × 77 × 30&nbsp;см. Во непосредната близина на стелата откопал и голема борова шишарка изведена од мермер.

Наодите се чуваат во Музејот на Македонија во Скопје.

## Поврзано
* Мост на Лепенец II — осамен наод од римско време
* Улица 1462 — осамен наод од римско време

## Наводи
Харалд Фриклаф

мини|Гроб (Упсала)
**Харалд Фриклаф** (, Уппсала - 11 март 1919 година) бил шведски композитор и оргулар, наставник по музика и член на Кралската шведска академија за музика. Музиката што ја напишал била во доцно романтичен стил. Во времето на неговата рана смрт, тој се сметал за ветувачки композитор во Шведска, ценет од неговите колеги.

Харалд Фриклаф е роден во Упсала. Малку е познато за неговиот ран живот. Во 1901 година влегол во Кралскиот конзерваториум за музика, денешен Кралски колеџ за музика во Стокхолм. Студирал на Конзерваториумот во Стокхолм кај Јохан Линдегрен (контрабас) и Ричард Андерсон (пијано). Во 1902 година, тој започнал да зема приватни часови, покрај тоа што посетувал и конзерваториум. Во 1905 година, тој поминал време во Берлин, каде што студирал инструментација кај Филип Шарвенка. Фриклаф сметал дека ова искуство е од голема вредност за неговиот развој како композитор. Тој, исто така, зимал приватни часови по пијано во Шведска од 1904 до 1910 година, и воопшто континуирано се обидувал да ги подобри своите вештини и знаења во текот на неговиот краток живот. Од 1908 година предавал хармоника на Конзерваториумот во Стокхолм и служел како оргулар во Стокхолмската катедрала Свети Никола. Автор на Соната *Ала легенда* за виолина, пијано и оргули. Стилистички близок до Емил Сјогрен, Вилијам Зајмер, Фриклаф се сметал за ученик и наследник на Вилијам Зајмер. Заедно со  Оскар Сандберг и Алберт Хелерстрим ја уредувале дво-томната збирка хорали *Света музика* (1915).

Починал од шпанскиот грип.

## Наводи

Категорија:Шведски композитори
Категорија:Починати во 1919 година
Категорија:Луѓе од Упсала
Категорија:Починати од шпански грип
Мост на Лепенец II (археолошко наоѓалиште)

**Мост на Лепенец II** — археолошко наоѓалиште кај скопскоата населба Влае, Општина Карпош. Претставува осамен наод од римско време.

На околу 500&nbsp;м западно од мостот на Лепенец, во 1954 г., при вадењето на песок е откриена стела со релјеф и латински натпис, посветена на еден ветеран од V македонска легија, со димензии од 195 × 59 ± 24&nbsp;см. Плочата се чува во лапидариумот на Музејот на Македонија во Скопје.

## Поврзано
* Мост на Лепенец I — осамен наод од римско време
* Улица 1462 — осамен наод од римско време

## Наводи
Гунар Фрумери

алт=Гунар Фрумери во 1930 -тите|мини|Гунар Фрумери во 1930 -тите
**Пер Гунар Фредрик де Фрумери** ( ; 20 јули 1908 година, во округот Стокхолм, Шведска - 9 септември 1987 година, округот Стокхолм, Шведска) бил шведски композитор, пијанист и учител.

## Биографија
Роден во познатото семејство Фрумери. Студирал со Емил Зауер, Алфред Корто (пијано). Од 1923 до 1928 година студирал на Кралското музичко училиште во Стокхолм. Работата на композиторот била под влијание на импресионизмот, романтизмот и неокласицизмот. Се сметал за еден од водечките шведски композитори на 20 век. Во 1945-1974 година предавал на Вишата музичка школа во Стокхолм, од 1962 година - станал професор. Често се повикувал на шведскиот музички фолклор; напишал песни и романси.

## Есеи

* опера Сингоала *(1940 година, Стокхолм)*
* балет „Ноќта на Иван“ / *(1948 година, Стокхолм)*
* Нашиот Татко за солисти, хор, оркестар и орган / *(1945, Стокхолм)*
* вокален циклус „Песни на срцето“ / *(1942)*
* Данте за две виолини и оркестар / *Данте (1977), Оп.76*
* 3 -ти концерт за пијано и оркестар (1929)
* „Свита во стар стил“ за камерен оркестар (1930)
* „Пасторална свита“ за пијано и гудачки оркестар (1941)
* пијано трио бр. 2 (1952)
* симфониски варијации (1941)
* Концерт за француски хор и оркестар (1972)

## Литература

* Музички енциклопедиски речник / Гл. ед. Г.В. Келдиш. - М.: Советска енциклопедија, 1990. - стр. 588- ISBN 5-85270-033-9
* Ехеден Х., Гунар де Фрумерија: пијанист, педагог и тонистатар, Консертнит, 1968/69, с. 4, бр. 7

## Надворешни врски
* Gunnar de Frumeri на Allmusic 

Категорија:Шведско благородништво
Категорија:Композитори од 20 век
Категорија:Починати во 1987 година
Категорија:Починати на 9 септември
Категорија:Родени во 1908 година
Категорија:Родени на 20 јули
Категорија:Шведски композитори
Црква „Св. Атанасиј“ - Старавина (нова)

**Свети Атанасиј** – манастирска црква на Старавинскиот манастир.

## Историја
Од мермерна плоча со ктиторски натпис пред влезот на црквата се забележува дека таа била изградена во 2006 година.

## Архитектура
Градбата на црквата претставува крстокуполен храм со шестаголна апсида на источната страна и осумаголна купола со по една монофора на секоја страна. Кон западната страна е доградена мала отворена припрата. Главниот влез се наоѓа на западната страна, а црквата има и спореден влез на северната страна којшто води до вестибулот. Објектот во целост е обоен во бела боја со ниско кафеаво цокле и е покриен со кров од ќерамиди.

## Галерија

Податотека:Црква „Св. Атанасиј“ - Старавина 7.jpg|Поглед на црквата
Податотека:Црква „Св. Атанасиј“ - Старавина 10.jpg|Главниот влез
Податотека:Црква „Св. Атанасиј“ - Старавина 2.jpg|Куполата
Податотека:Црква „Св. Атанасиј“ - Старавина 6.jpg|Апсидата
Податотека:Црква „Св. Атанасиј“ - Старавина 11.jpg|Мермерната плоча


## Поврзано
* Старавински манастир
* Црква „Св. Атанасиј“ - Старавина (стара)
* Црква „Успение на Пресвета Богородица“ - Старавина
* Горна црква
* Старавина
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Старавински манастир
Категорија:Старавина
Старавина
Џули Бервалд

мини|273x273пкс|Портрет на Џули Бервалд од Марија Рол
**Џули Бервалд** (, полно име *Џули Матилда Бервалд*; 1822-1877) - шведска оперска пејачка (сопран).

## Биографија
Родена на 14 октомври 1822 година во Стокхолм во семејството на музичарот и неговата сопруга - концертна пејачка, каде што пораснала со уште две сестри.

Сите три добиле образование за пеење од нивната мајка и формирале концертно трио пејачи, настапувајќи во Финска (1842), Копенхаген (1844) и Берлин (1847). Џули потоа работела независно во 1847-1852 година како оперска пејачка во Кралската шведска опера во Стокхолм; од 1848 година била водечка глумица (примадона) на театарот. За време на нејзините години во Кралската опера, таа станала една од најголемите шведски оперски звезди. Во 1851 година, таа настапила на турнеја во Копенхаген со голем успех.

За време на нејзиниот мандат во Кралската опера, цените на билетите биле зголемени за 50 проценти, а таа добила третина од приходот, што било невообичаена привилегија. Откако станала многу популарна за време на нејзината кратка кариера, таа ја играла Сузана во Свадбата на Фигаро, Агата во '''„Волшебниот стрелец“''', Памина во Волшебната флејта, Алиса во Роберт ѓаволот, Адаjиза во Норма и Мари. Во „Ќерките на полкот“.

Во 1852 година, Џули Бервалд се омажила за Фригер Кнут Окерхилм и се повлекла од сцената, што било редок чин меѓу оперските пејачи кои се во својот врв на кариерата.

На 16 декември 1853 година, пејачката била избрана во Кралската шведска академија за музика како член бр 337.

Таа починала на 1 јануари 1877 година.

## Користена книжевност

* Ларс Лафгрен (2003). *Театар Свенск.* Стокхолм: Натура и Култура. сид. 46. ISBN 91-27-09672-6.
* Ингеборг Нордин Хенел. Храброст и одрекување. Услови за живот и работа за глумиците на Кралскиот театар *1813-1863.* Стокхолм: Гидлундс (1997). ISBN 9178442567.

## Надворешни врски
* Mојата Џули Бервалд 
* Бервалд, Џули

Категорија:Сопрани
Категорија:Починати во 1877 година
Категорија:Починати на 1 јануари
Категорија:Родени во 1822 година
Категорија:Родени на 14 октомври
Категорија:Шведски пејачи
Црква „Св. Атанасиј“ - Старавина (стара)

**Свети Атанасиј** – манастирска црква на Старавинскиот манастир.

## Историја
Црквата била изградена во 1860 година.

## Архитектура
Градбата на црквата има правоаголна основа со полукружна апсида на источната страна. Влезот на црквата се наоѓа на западната страна до којашто е доградена отворена припрата. Над влезот на црквата има ниша со застаклена фреска на Свети Атанасиј. На ѕидовите во припратата има врамени слики на коишто се прикажани: Преображението Христово, Свети Атанасиј, Богородица со Исус и Исус. Објектот е обоен во бела боја со ниско кафеаво цокле, а покриен е со кров од ќерамиди.

Внатрешноста на црквата не е зографисана, но е богата со бројни икони. Ѕидовите се обоени во сина боја со сиво цокле, а во нивните горни делови се закачени петокраки ѕвезди, што ја симболизира небесната шир. Иконостасот содржи еден ред икони над ѓаконските порти и царските двери. Лево од царските двери се прикажани Архангел Михаил и Богородица со Исус, додека од десната страна се Исус и Свети Јован Крстител. Во горниот ред икони од лево кон десно се претставени: Свети Ѓорѓи, Света Недела, Свети Антониј, Свети Лука, Свети Никола, Богородица Марија, Исус Христос, Свети Јован Крстител, Свети Петар, Свети Илија, Света Петка, Свети Василиј и Свети Димитриј. Во црквата има се наоѓа и дрворез на којшто е прикажан Свети Ѓорѓи како ја убива ламјата.

## Галерија

Податотека:Црква „Св. Атанасиј“ - Старавина 8.jpg|Поглед на црквата
Податотека:Црква „Св. Атанасиј“ - Старавина 12.jpg|Припратата
Податотека:Црква „Св. Атанасиј“ - Старавина 4.jpg|Главниот влез
Податотека:Црква „Св. Атанасиј“ - Старавина 5.jpg|Апсидата
Податотека:Црква „Св. Атанасиј“ - Старавина 13.jpg|Внатрешноста


## Поврзано
* Старавински манастир
* Црква „Св. Атанасиј“ - Старавина (нова)
* Црква „Успение на Пресвета Богородица“ - Старавина
* Горна црква
* Старавина
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Старавински манастир
Категорија:Старавина
Старавина
Питео

алт=Воздушен поглед на центарот Пите и центарот на градот гледан од јужното пристаниште|мини|Воздушен поглед на Питео и центарот на градот гледан од јужното пристаниште
**Питео** () е град во Шведска, во округот Норботен. Се наоѓа на устието на реката Пителвен, на брегот на Ботнискиот Залив. Населението во 2018 г. изнесувало 23.350 жители. Има статус на град од 12 мај 1621 година.

## Географија
десно|392x392пкс| Питео во Шведска
Централниот дел е сместен на островот, и се вика Хегхолмен; поради подигнувањето на земјата, речиси станал дел од копното.

Питео се наоѓа во областа на живописен архипелаг, што го прави рекреативен центар погоден и за летен и за зимски туризам. Има области  со одморалиште на плажа, често нарекувана „Ривиера Норботен“ (или „Норланд“), опкружена со бања, долга песочна плажа, ресторан и терен за голф. Областа е исто така погодна за риболов и активности на отворено. Во зима, се организираат активности поврзани со снег, како што се скијање и зимско пливање.

## Историја
Питео добил статус на град на 12 мај 1621 година.

Во јули 1666 година, целиот град изгорел, но потоа бил повторно изграден. Единствената зграда што останала од тоа време е градската црква, бидејќи била единствената зграда што не изгорела во 1721 година.

Градското собрание се наоѓа на градскиот плоштад, кој го зачувал својот изглед уште од 17 век.

Населението почнало да расте брзо во 19 век. Почетниот раст на населението се припишува на отворањето на железничката линија Елвсбан-Питео во 1911 година, како и изградбата на индустриски капацитети и пристаниште.

Шумарските сектори се традиционално силни во Питео. Тука има фабрики за хартија и пилани. Нејзиното пристаниште е исто така многу важно.

## Збратимени градови
Питео е збратимено со градовите:

*  Нахарија, Израел
*  Кандалакша, Русија
*  Кринтавик, Исланд
*  Свети Вартоломеј, Франција

## Наводи

Категорија:Градови во Шведска

Категорија:Норботен (округ)
Категорија:Населени места основани во 1621 година
Баган

**Баган** (, поранешно **Паган** — древен град во регионот на Мандалеј во Бурма и Светско културно наследство на УНЕСКО. Некогаш се нарекувал *Аримаданапура* или *Аримадана* (градот на уништувачите на непријателите) и *Тамбадипа* (земјата на бакарот) или *Тасадеса* (Исушена земја) која била престолнина на неколку древни кралства во Бурма. Сместен е на сувите средиши рамници на земја, на источното крајбрежје на реката Ајејарвади, 145 км југозападно од Мандалеј.

УНЕСКО без успех се обидел да го означи Баган како локалитет на Светското културно наследство. Војната хунта (Државниот савет на мирот и развитокот) ја рестаурила древната ступа, храмовите и зградите, игнорирајќи ги древните архитектонски стилови и користејќи современи материјали кои немаат врска со оригиналните планови. Исто така било изградено и голф игралиште, авто-пат, и 61 метар висока кула во југоисточното предградие на Минант.

## Историја

## Наводи
Куќа на Калеш Анѓа

мини|десно|300п|Куќата на Калеш Анѓа

**Куќа на Калеш Анѓа** — куќа во селото Старавина од којашто потекнува македонската хероина Калеш Анѓа.

## Потекло
Калеш Анѓа потекнувала од родот Сирмевци, кои живееле во маалото во коешто денес се наоѓа куќата, па така кај месното население куќата станала позната како „Куќата на Калеш
Анѓа“.

## Архитектура
Куќата претставува традиционален тип на градба со правоаголен облик, ѕидана од дрво, камен и кал, со функционална и симболичка поделба на
горен и долен дел. Горниот дел служел за домаќинството, а долниот за чување на стоката. Особено впечатлив дел од куќата е отворениот чардак.

## Предание за Калеш Анѓа
Преданието за Калеш Анѓа е овековечена во истоимениот роман на Стале Попов. Според преданието, убавата девојка Анѓа, одбивајќи да се потурчи, на сила била грабната и однесена кај бегот во Прилеп. Тогаш, разгневените жители на мариовските села се обединиле и отишле во Прилеп за да ја вратат Анѓа дома. Понатаму, тие се засолниле во тврдината Пешта, каде што живееле под опсада десет години, сè додека една баба не ги предала. Потоа, преданието вели дека Анѓа завршила во Истанбул, каде што го сретнала својот брат близнак Анѓеле, кого го препознала по белегот на ногата, а тој ја вратил назад во селото.

Приказната за грабнувањето на Калеш Анѓа се смета за повод на кревањето на Мариовско-прилепската буна од 1564-1565 година.

## Галерија

Податотека:Куќа на Калеш Анѓа 2.jpg|Поглед на куќата
Податотека:Куќа на Калеш Анѓа 3.jpg|Поглед на куќата
Податотека:Куќа на Калеш Анѓа 4.jpg|Чардакот


## Поврзано
* Пешта (Старавина)
* Мариовско-прилепска буна (1564-1565)

## Наводи

## Надворешни врски

Категорија:Спомен-куќи во Македонија
Категорија:Старавина
Улица 1462 (археолошко наоѓалиште)

**Улица 1462** — археолошко наоѓалиште кај скопскоата населба Влае, Општина Карпош. Претставува осамен наод од римско време.

Во 1970 г., при изведувањето на земјени работи при градбата на станбена зграда е откриен саркофаг со латински натпис на предната страна.

## Поврзано
* Мост на Лепенец I — осамен наод од римско време
* Мост на Лепенец II — осамен наод од римско време

## Наводи
Спаркен

**Спаркен** е скејт парк во близина на Хаммагасинет и реката Уме во центарот на Умео, Шведска. Паркот бил завршен во 2009 година и тогаш бил првиот дел од големиот инфраструктурен проект во Умео за преобликување на големи делови од центарот на градот. Паркот ја добил наградата за архитектура на шведската асоцијација на архитекти Горен Норланд во 2012 година. Паркот е широк околу 20 метри и долг 120 метри.

## Слики

Податотека:Sparken, Umeå (skylt).JPG|Знак за добредојде со правилата за користење на паркот.
Податотека:Sparken-2014-03-29.jpg|Спаркен фотографиран во март 2014 година.
Податотека:Sparken, Umeå (vinter).JPG|Спаркен во текот на зимата 2011 година.
Податотека:Sparken 3.jpg|Спаркен во текот на летото 2011 година.


## Наводи

## Надворешни врски
* Скејтпарк Спаркен - Умео (шведски)



Категорија:Згради и градби во Шведска
Вајт (архитектонска фирма)

**Вајт Архитектер** е архитектонска фирма со седиште во Гетеборг, Шведска. Тоа е најголемата фирма во Скандинавија, со повеќе од 900 вработени. Компанијата има 16 канцеларии во Шведска, Данска, Норвешка и Англија.

## Заднина
Фирмата е основана во Гетеборг во 1951 година од страна на архитекти Сидни Бела (1917 &ndash; 1982) и ПС Екхолм, и оттогаш воспоставено канцеларии во Стокхолм, Малме, Халмстад, Линшпегин, Еребру, Упсала, Умео, Вестерос, Копенхаген, Нествед, Лондон, и Осло. Вајт Архитектер има модел на заедничка сопственост помеѓу нивните вработени, со повеќе од 600 акционери, од кои ~ 130 се партнери.

## Значајни проекти

* Културен центар „Скелефтеа“ - Дрвени високи згради во кои ќе бидат сместени нов културен центар и хотел во северна Шведска во 2021 година.
* Преместување на центарот на градот Кируна (2012-2040) - една од најголемите урбани трансформации на нашето време. Целиот град ќе биде преместен приближно 3&nbsp;км (2 милји) источно.
* Морската бања Каструп, Данска (2009) - пристаниште долго 328 стапки, што го обновува индустрискиот, карпест брег на теснецот Оресунд.
* Вавиен, Шведска (2014) - Добитник на наградата Каспер Салин во Културен центар во Умео, дизајниран во соработка со норвешката практика Снохета .
* Источна станица Умео, Шведска (2010) Железничката станица во Умео изградена во врска со линијата Ботниа (Ботнијабанан) во Северна Шведска.
* Нова Универзитетска болница Каролинска Солна – ултрамодерна болничка установа која ќе биде отворена за работа во 2018 година.

## Награди

* РИБА регионална источна награда 2013 - Културен центар Саутенд Пјер
* Наградата Каспер Салин 2014 година - Културен центар Вевен, Шведска

Податотека:Gothia Towers, one bridge A.jpg|Готија Тауерс, 1984 година
Податотека:Oslo Plaza 270620085486.jpg|Осло Плаза, 1989 година
Податотека:Kista Science Tower.jpg|Научна кула Киста, 2003 година
Податотека:Umeå Östra.jpg|Источна станица Умео, 2010 година
Податотека:Arkitekthsk.jpg|Умео школа за архитектура, 2010 година
Податотека:Waterfront building Stockholm 2010a.jpg|Стокхолмски брег, 2011 година
Податотека:Bildmuseet February 2013.jpg|Билдмусет, 2012 година
Податотека:Tele2 Arena juni 2013a 04.jpg|Теле2 Арена, 2013 година


## Наводи

## Надворешни врски

* White.se — Официјална веб-страница

Категорија:Економија на Шведска
Бергијанска ботаничка градина

**Бергијанска ботаничка градина** е сместена во областа Фрескати на периферијата на Стокхолм, блиску до Шведскиот музеј за природна историја и главниот кампус на Универзитетот во Стокхолм. Директорот на градината е познат како *професор Бергианус*.

## Историја
Градината е основана во 1791 година преку донација од историчарот Бенгт Бергиус и неговиот брат, лекар и научник Петер Јонас Бергиус, за Кралската шведска академија на науките. Најпрвин се наоѓала во нивната палата и нејзината соседна градина на Карлбергсвагенскиот пат, во сегашната област Васастаден во центарот на Стокхолм. Градината била донирана на Кралската академија по смртта на браќата во 1791 година, по нивна волја. Прв директор бил Олоф Сварц.

Градината била преместена на нејзината денешна локација во 1885 година, бидејќи оригиналната локација била планирана за нова изградба. Денес градината е во сопственост на шведската влада и Кралската шведска академија на науки. Заеднички е администрирана од Академијата на науките и Универзитетот во Стокхолм.

## Професор Бергианус

* 1791–1818 Олоф Сварц
* 1823–1856 Јохан Емануел Викстром
* 1857–1879 Нилс Јохан Андерсон
* 1879–1914 Веит Брехер Витрок
* 1915–1944 Роберт Фрис
* 1944–1965 Карл Рудолф Флорин
* 1970–1983 Манс Риберг 
* 1983–2001 Бенгт Јонсел
* 2002 – сегашна Биргита Бремер

## Галерија

Податотека:Bergianska 3.jpg|*Стаклена градина на Е. Андерсон*
Податотека:Bergianska tradgarden 6.jpg|*Јапонско езерце*
Податотека:Bergianska 4.jpg|*Јапонско езерце*
Податотека:Victoria vaexthus 1.jpg|*Стаклена градина Викторија*
Податотека:Victoriaväxthuset i Bergianska trädgården.jpg|*Стаклена градина Викторија*


Категорија:Кралска шведска академија на науките
Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Паркови во Шведска
Балтазар вон Дахлеим

**Карл Балтазар вон Дахлајм** (1669-1756) бил германско-шведски воен офицер, роден во Саксонија како Балтазар Талхајм, кој се истакнал во служба на Шведска за време на Големата северна војна.

## Раниот живот
По краткото образование, Дахлајм станал платеник како тинејџер, учествувал во Битката кај Виена во 1683 година, а подоцна и во Англиската славна револуција од 1688 година под Вилијам III од Оринџ.

## Голема северна војна
Во времето на избувнувањето на Големата северна војна, Дахлајм се приклучил на шведскиот полк и се истакнал како воен инженер за време на походот на Карл XII во Полска по Битката кај Нарва. Во Битката кај Полтава во 1709 година, Дахлајм бил ранет, но успеал да го следи Карл XII до Бендер, каде што поминал повеќе од четири години. Во 1711 година бил облагороден и го добил името вон Дахлајм.

По заминувањето од Бендер, Дахлајм бил унапреден во чин полковник и учествувал во борбите околу тврдината Штралзунд. Повторно бил тешко ранет, заробен и поминал две години оздравувајќи во заробеништво во Берлин. Во 1718 година, тој бил ослободен и назначен за генерал-мајстор во војската на Карл XII во Бохуслен во подготовката на втората кампања на кралот против Норвешка.

Во 1719 година, Дахлајм го постигнал своето најпознато воено достигнување, како организатор и водач на одбраната на Багенштакет од напаѓачките сили рускиот. Со оскудни ресурси, успешно го одрбранил протокот во текот на Битката кај Стакет, и покрај тоа што повторно бил тешко ранет.

## Подоцнежниот живот
По битката на Стеке, кариерата на Дахлајм тргнала на полошо, и тој бил отпуштен под лоши услови во 1722 година, на 52-годишна возраст. Во 1723 година тој го купил имотот Валентуна, каде што живеел под скудни околности, заработувајки главно од земјоделството. Во 1748 година тој станал првиот добитник на Орденот на мечот, но не можел да го носи одликувањето бидејќи го заложил својот најдобар капут.

Споменици кои ги потврдуваат достигнувањата на Дахлајм и други постојат во Багенштакет и Стромштад.

Категорија:Шведско благородништво
Категорија:Починати во 1756 година
Категорија:Родени во 1669 година
Кики Хокансон

**Керстин Маргарета** „**Кики**“ **Хокансон** (;  - ) — шведска манекенка и убавица која првпат била победничка на изборот за убавина Мис на светот откако била крунисана за Мис на светот во Шведска во 1951 година.

## Прво појавување на Мис на светот 1951 година
Првично *Фестивалскиот натпревар во бикини*, Мис на светот бил организиран од Ерик Морли како реклама за костими за капење од средината на векот на фестивалот во Британија. Хокансон носела бикини за време на ритуалот на крунисувањето,по што била осудена од папата, а некои земји со религиозни традиции се заканиле дека ќе ги повлечат делегатите. Во 1952 година,бикините биле забранети од натпреварот и биле заменети со поскромни костими за капење. Додека бикините на крајот биле повторно претставени на Мис на светот,Хокансон останува единствената победничка што ја добила својата круна носејќи бикини.

## Наводи

## Надворешни врски

Категорија:Шведски фотомодели
Категорија:Луѓе од Стокхолм
Категорија:Победнички на Мис на светот
Гудрун Сјоден (моден бренд)

мини|''Гудрун Сјоден'', Стокхолм, Шведска
мини|''Гудрун Сјоден'', улица Монмут, Ковент Гарден, Лондон
**Гудрун Сјоден** е шведски моден бренд и малопродажен синџир. Од 2016 година компанијата е со седиште во Стокхолм и има 12 продавници во Шведска, Норвешка, Данска, Финска, ОК и САД, а преку подружница во Германија, шест продавници во Германија. Компанијата произведува и продава модна облека и текстил користејќи природни материјали и необични во модните етикети за нудење големини до XXL.

## Историја
мини|205x205пкс| ''Гудрун и Бјорн Сјоден на работа.''
Во 1976 година, Гудрун Фуаден, 1963 година дипломирал на Констфац Колеџот за уметност и дизајн во Стокхолм, работела со нејзиниот сопруг Бјорн, отворила продавница во Стокхолм на владината улица за продажба на облека на сопствениот дизајн. До 1978 година, парот имал продажба на пошта од 2 милиони СЕК.

Во 1981 година Сјоден воспоставил продажба на нарачки по пошта во Германија со нејзината сестра, Кристина Радевик, а меѓу 1983 и 1990 година отвориле две продавници во САД, како и продавници во Стокхолм, Цирндорф, Гетеборг и Нирнберг.

Во 1993 година компанијата започнала со продажба на колекција за домашен текстил. Во текот на следните неколку години бизнисот со нарачки по пошта бил проширен во Норвешка и Обединетото Кралство.

Во 2003 година билаотворена продавница на Стора Нигатан во Стокхолм, каде се продаваат мода, домашен текстил и цвеќиња. Во 2004 година Сјоден отворил продавница во Малме, Шведска и била прогласена за „Претприемач на годината“ од магазинот Стокхолм Бизнис Вик.  Во 2005 година Сјоден бил награден со Стокхолмската трговска комора „Награда од светска класа“. Продавниците подоцна биле отворени во Хамбург, Осло, Копенхаген и Штутгарт.

Во 2007 година на Сјоден ѝ бил врачен медалот од страна на шведскиот крал Карл Густаф, Litteris et Artibus, за нејзиниот придонес како моден дизајнер. По 2009 година, компанијата Гудрун Сјоден продолжила да се шири, отворајќи различни продавници и магацин. Продажбата достигнала половина милијарда шведски круни до 2011 година, а во компанијата беа вработени околу 230 луѓе. Во 2011 година, Томас Хедстром бил именуван за извршен директор, додека Сјоден останал креативен директор и шеф за дизајн. Во 2011 година компанијата остварила промет од 500 милиони шведски круни и околу 230 директно вработени во групата. Во 2012 година, Сјоден ја добил наградата за одржливост на списанието ЕЛЛЕ и, исто така, наградата за стопанственичка на годината од BPW, бизнис и професионални жени Шведска. Таа вршела еколошка работа на Факултетот за дизајн Парсонс во Њујорк, а во 2013 година бил награден со деловен медал Кралското патриотско друштво.

 Тие били отворени во Обединетото Кралство во 2012 година.

Во 2011 година компанијата остварила промет од 500 милиони шведски круни и околу 230 директно вработени во групата.

## Наводи

Категорија:Економија на Шведска
Анџелина Ден

**Анџелина Ден** (родена на 22 март 1995 година), попозната по нејзиното уметничко име **Анџи**, е шведска поп и трап-хоп уметничка.

## Ран живот и кариера
Ден е родена во Стокхолм и пораснала во градот Ниншамн. *[[Гардијан|The Guardian]]*. Retrieved 7 March 2018. Таа се чувствувала отфрлена од нејзините пријатели откако открија за нејзината прва девојка. Ден се борела со растројство на хиперактивност со дефицит на внимание (АДХД) и нарушувања на менталното здравје во нејзината адолесценција, па дури и размислуваше за самоубиство. Таа нашла олеснување во канабисот, велејќи дека тоа и помогнало да ја преболи депресијата и подобро да се открие себеси. Во 2018 година, таа признала дека порано била зависничка на дрога, но оттогаш се откажала од дрогата, иако во 2016 година изјавила дека „Пиреј [канабисот] не е навистина дрога за мене. Тоа им помага на многу луѓе, на пример со Паркинсонова болест, и ако се чувствувате како срање или имате чувства на самоубиство, може многу да ви помогне. Тоа е причината зошто почнав да пушам. Имав толку ниска самодоверба. Имам АДД, така што навистина ми помогна да се фокусирам и да се откријам себеси. Откако снимила клипови на кои рапува за Death Team, тие понудиле да го продуцираат нејзиниот прв сингл. Работела како шанкерка, воспитувачка во градинка и монтер на прозорци пред нејзиниот сингл да почне да привлекува внимание. Таа била потпишана со Rich Parents AB, поделба на Universal Music AB и нејзиното деби EP *Suicidal From 1995* беше објавено во април 2018 година.

## Наводи

Категорија:Живи луѓе
Категорија:Родени во 1995 година
Категорија:Шведски музичари
Фруктсопа

**Фруктсопа** (, ) е овошна супа која обично се подготвува со сушено овошје и обично се служи како десерт. Јадењето е опишано како „ладен овошен пудинг“. Тоа е традиционален десерт во Шведска и Норвешка. Историски гледано, во текот на зимските месеци во скандинавските земји, свежото овошје било генерално недостапно, па луѓето користеле сушено овошје за подготовка на различни јадења, вклучително и фруктсопа. Супата може да се сервира топла или ладна. Таа може да се направи со едно или со повеќе плодови; супа која се прави со повеќе овошја може да се нарече **супа од мешано овошје**.

Фруктсопа е основна храна во скандинавските земји. Конзумирањето на ладни супи е традиција и во скандинавската кујна. Фруктсопа е исто така традиционална супа која се служи за време на божиќната празнична сезона. Јадењето понекогаш се служи и како дел од Шведска маса. Може да се сервира со торта, како што е колачот со кафе.

## Состојки и подготовка
мини|Ова е тенка, слична на супа верзија на фруктсопа (шведска Варма Копен)
Сувото овошје што се користи за подготовката на фруктсопа може да вклучува кајсија, јаболко, круша, суво грозје, рибизла, брусница, сливи, грозје, цреша, арктичка малина и праски. Дополнителни состојки може да вклучуваат тапиока, саго, црвено вино, шеќер, сок од лимон, цимет и сол. Подготовката вклучува натопување на сувото овошје и разните состојки за некое време за да омекнат, а потоа се додава вода и смесата се вари сè додека не се згусне.

Може да се служи како ладна супа и може да се чува во фрижидер „разумно“ време. Неговиот вкус може да се подобри ако го оставите да отстои неколку часа пред сервирањето, што овозможува вкусовите подобро да се мешаат и да се вклопат еден со друг. Фруктсопа може да се подготви и со бавен шпорет.

Во Соединетите Американски Држави, фруктсопа се подготвува и се служи и топла и ладна пред јадење како сос.

## Поврзано

* Список на супи
* Список на десерти
* Шведска кујна

## Наводи

Категорија:Шведска кујна
Рудерсдорф

**Рудерсдорф** може да се однесува на следниве места:

* Рудерсдорф (Австрија) — општина во округот Јенерсдорф, Бургеланд, Австрија
* Рудерсдорф (Германија) — село и поранешна општина во округот Земерда, Тирингија, Германија
Грунишки манастир

**Грунишки манастир** — манастир во јужниот дел на Македонија, на влезот од селото Груништа.

## Историја
Манастирот бил основан со изградбата на манастирската црква во 1926 година.

## Градби
Во склоп на манастирот влегуваат една црква, конак, чешма и помошен објект.

### Чешма
Во дворот на манастирот има извор со вода којашто тече преку чешма којашто е прилепена до северниот ѕид на манастирската црква. Меѓу мештаните постои верување дека водата којашто тече е лековита.

### Црква „Света Петка“

Градбата на црквата е со квадратна основа без апсида. Влезот на црквата се наоѓа на западната страна.

## Галерија

Податотека:Грунишки манастир.jpg|Конакот
Податотека:Црква „Св. Петка“ - Груништа 4.jpg|Чешмата
Податотека:Грунишки манастир 2.jpg|Помошниот објект


## Белешки

## Наводи

## Надворешни врски


Категорија:Груништа
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Црква „Св. Петка“ - Груништа

**Света Петка** – манастирска црква на Грунишкиот манастир.

## Историја
Од написот до влезот на црквата се забележува дека била изградена од страна на Ристе Венин во мај 1925 година, а според други извори црквата била изградена во 1926 година.

## Архитектура
Градбата на црквата е со квадратна основа без апсида. Влезот се наоѓа на западната страна. До северниот ѕид е прилепена чешма од којашто тече изворска вода за којашто мештаните велат дека е лековита. Објектот во целост е варосан и е покриен со кров од ќерамиди.

## Галерија

Податотека:Црква „Св. Петка“ - Груништа 3.jpg|Поглед на црквата
Податотека:Црква „Св. Петка“ - Груништа 2.jpg|Влезот на црквата
Податотека:Црква „Св. Петка“ - Груништа 4.jpg|Чешмата


## Поврзано
* Грунишки манастир
* Црква „Св. Димитриј“ - Груништа
* Груништа
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Грунишки манастир
Категорија:Груништа
Груништа